Dié bielie van ŉ avo is wêreld se swaarsteMark en sy seun Lo’ihi PikiniThis Dec. 13, 2018 photo provided by Juliane Pokini shows the first weigh in at Kula Country Farms showing employee Meridyth Sealey, left, with Lo’ihi Pokini and his father Mark Pokini in their kitchen . (Juliane Pokini via AP) ŉ Gesin van Hawaii se avokadopeer het vir hulle ŉ Guinness-wêreldrekord in die sak besorg. Die Pokini-gesin van die Maui-eiland het die week hul Guinness-sertifikaat ontvang vir dié avokadopeer wat 2,54 kg weeg. Die gemiddelde avokado weeg sowat 170 g. Die gesin se avokadopeerboom is ouer as 10 jaar en meer as ses meter hoog. Mark Pokini het die plantjie geplant toe sy seun gebore is. Mark, sy vrou, Juliane, en hul seun, Loihi, het in Desember vir die Guinness-wêreldrekord aansoek gedoen. Dit behels ŉ deeglike verifikasieproses deur Guinness World Records. Die avokadopeer nadat hy oopgesny is. Foto: (Juliane Pokini via AP) Die gesin het in 2018 ook ŉ ander avokadopeer ingeskryf vir ŉ rekordpoging, maar het nie die paal gehaal nie weens gebreke in die verifikasieproses. Hulle het egter besluit om weer te probeer en die keer seker gemaak dat alles in plek is vir die rekordpoging. Volgens Juliane het hulle nie die avokadopeerboom regtig water of bemesting gegee nie en die boom gelos om self te groei en te gedy. “Ons was so opgewonde,” het Juliane gesê nadat hulle gehoor het die rekordpoging was suksesvol. Die gesin het die rekord-avokadopeer gebruik om ŉ hoop guacamole vir vriende en familie te maak.